Regler i Mormonkirken

Regler og råd som medlemmerne af Mormonkirken (Jesu Kristi Kirke af Sidste Dages Hellige) stræber efter at følge til perfektion.
Denne liste skal ikke ses som en fyldestgørende liste over regler i Mormonkirken, men blot som en opsummering af de vigtigste og mest iøjefaldende regler og råd. Det skal også pointeres, at mormoner tror på omvendelse, så hvis de bryder en af reglerne, har de altså mulighed for at få tilgivelse for deres overtrædelser, nogle overtrædelser kræver tilgivelse fra forskellige kirkeledere. Brud på nogle bestemte regler kan dog føre til ekskommunikation.

Kriterier for at opnå frelse
Mormonkirken tror på, at himlen er delt i 3 verdener eller herligheder kaldet det Telestiale (Stjerners glans), det Terrestiale (månens glans) og det Celetriale (solens glans), hvor den øverste (det celetiale) består af 3 grader af herlighed. 
Mormonerne håber på at komme til tops i det celestiale rige, da det medfører at de selv bliver guder og kan skabe deres egne planeter og evigt afkom da familien er evig.

 Tro på Jesus Kristus, Gud og Helligånden, som 3 forskellige personer.
 Bliv døbt og konfirmeret i Mormonkirken.
 Tro at Joseph Smith, samt alle andre profeter i Mormonkirken, var og er Guds sande profeter.
 Bliv gift for al evighed med en person af modsatte køn i et mormontempel. 
 Stræb efter at overholde alle kirkens regler.
 Betal 10 % af ens indkomst (før skat) samt fasteoffer (beløb svarende til prisen på 2/3 af måltiderne på den første søndag i måneden) til Mormonkirken.
 Gå i kirke og deltage aktivt i kirken.
 Modtag de forskellige grader af præstedømmet (kun for mænd).
 Modtag nadveren om søndagen, hvis de er raske nok til at tage i kirke.
 Være villig til at give alt til kirken.
 Modtag de forskellige tempelceremonier.
 Have det hellige mormonundertøj på dag og nat.
 Lad vær med at ryge, drikke alkohol, kaffe eller te.
 Overhold de pagter man har indgået med Gud.

Kriterier som ikke længere kræves 
Der er en del kriterier, som kirken ikke længere kræver, at mormonerne opfylder, dette er blandt andet for mænd at have flere hustruer. Siden 1894 har det været forbudt for mænd at praktisere polygami, og det medfører eksklusion af kirken. Da mormoner tror på evigt liv og evige familier, mener de, at de kan blive gift med flere efter deres død. Mormoner differentierer mellem ægteskaber for tid og evighed og ægteskaber "til døden jer skiller". De fundamentalistiske mormoner praktiserer dog stadig polygami.

Råd 
Mormonkirken har også en del råd, som de ikke går så meget op i, at deres medlemmer følger, og som heller ikke kriterier er for at opnå frelse:

 Tag en så høj uddannelse som muligt.
 Undgå gæld.
 Få så mange børn som man har råd til at få.
 Kvinder opfordres til at blive gift med mænd, der har været på en 2-årig (eller længere) mission for kirken.
 Gå i tøj som dækker det hellige undertøj, der må ikke sidde for stramt.
 Spis kun kød, når der er mangel på andet. Bemærk dette overholdes kun af meget få mormoner, primært vegetarer.
 Fuldfør en selvfinansieret 2-årig mission for mormonkirken (mænd) og 1½ år for kvinder. Medlemmer fra fattige lande kan få støtte fra kirken.
 Læs mindst 10 minutter om dagen i mormonkirkens skriftlige udgivelser, skrifter eller i bibelen.
 Bed når der er brug for hjælp og når der udtrykkes taknemmelighed f.eks. når der bedes for at velsigne føde.
 Hør ikke dårlig musik (dvs. indeholdende bandeord, omtale af sex, opfordrer til ugudelighed osv.)
 Fortæl så mange som muligt om Mormonkirken, når det giver mening og føles rigtigt.
 Have et forråd af mad og fornødenheder til mindst 1 år.
 Se ikke voldelige eller erotiske film.
 Bliv gift med en af samme religion.
 Hold familiehjemmeaften 1 gang om ugen, helst mandag.
 Drik ikke koffeinholdige drikke (NB dette er et meget omdiskuteret råd i mormonkirken, som der er mange delte holdninger til, men kirken har bedt medlemmerne om at udvise sund dømmekraft).

Eksterne henvisninger 
 Omfattende liste over regler i Mormonkirken
 Basal liste over regler i Mormonkirken
 Ægteskab

Jesu Kristi Kirke af Sidste Dages Hellige